

Bidestveanîna mafên netewîyên gelê kurd 
di çarçoveya îraneke demokratîk û federal de 


PDKÎ êrîşa terorîstî ya 
bajarê Qamîşloyê meh- 
kûm kir 


»»» R:7 



Duheftînameyek Siayasî-Giştî Ye, PDKIranê diwefine www.kurdistanmedia.corn/kurdî 
www.agirimedia.org Hejmar (281) 05-08-2016 Buha (500) îûmen 


îran, rejîma kîndirê îdamê 




Rojavayê welat ber bi kuderê ve diçe? 

»»» R:5 



r 


J^i doma pêkanîna rewşa pirr ji tirs û vegeşandina agirê şerê mesebî, û serkuta siyasî ji aliyê rejîma Iranê ve, bi dehan girtiyên siyasî hatin îdamkirin. 

Li dijkiryara bi vê serkutkirinê, PDKÎ bi derkirina daxuyaniyekê, doma serkutkariyan ji aliyê rejîma îranê ve şermezar kir. 




Di beşeke vê daxuyaniyê de, derheq îdama hejmareke girtiyên siyasî di girtîgeha Recayîşehr a Kerecê de hatiye: “Komara Îslamî ya îranê her ji destpêka hatine ser desthilatê ve, 
dest bi îdamkirina azadîxwazan, keç û xortên kurd, cudabîr, bawermendên ol û ayînên din kir, û bi giştî binpêkirina mafê mirovan bi awayekî sîstematîk û berfireh rêve biriye, û 
bona lidarvekirina her yek ji wan jî, tometên cur bi cur ên dûr ji rastiyê dixe stûyê wan, lê ev pêvajo vê dawiyê ber bi zêdebûnê ve çûye. 


Ew yek jî di rewşekê de ye ku daxwaza malbatên kesên îdamkirî bo hevdîtina dawî, daxwaza parêzerên wan bo pêdeçûnkirin bi hukmên wan û herwiha name û daxwaza mamo- 
stayên olî yên Sunnî bo Xamineyî û çend dezgehên din ên hikûmetî hemû bê bersiv mane. îdamkirina vê koma xortên neteweya kurd li roja sêşem 02.08.2016’an, di demekê de 
birêve çû ku tevgera kurd di Kurdistana Rojhilat ber bi geşekirin û pêşdeçûnê de ye, û nerazîbûn ji rejîm û dezgehên wê yên serkutker pirr zêde û berbiçav e, rêjîm bawer e ku bi vî 
awayî dikaribe xelkê çavtirsên bike, û pêşiya beşdarîkirina wan li xebatê bigre”. 


Ji aliyekî din ve, Komîserê payebilind ê mafên mirovan, Zêyd Re’d Husên, hejmara zêde ya îdaman wekî “bêdadiyeke mezin” bi nav kiriye. 

Di navxwe ya îranê de jî, Mewlewî Ebdulhemîd pêşnimêjê Suniyan di Zahidanê de, li dijî îdaman helwest girt, û ew kiryar bi dûr ji lojîkê da zanîn. 

Nawenda Berevnkarên Mafên Mirovan jî, bi serokatiya Şîrîn Îbadî û Federasyona Navneteweyî a Komên Mafên Mirovan jî ew îdam şermezar kirin. 
Li gora gotina Saziya Lêborîna Navneteweyî, îran di sala borî de piştî Çînê duyem welat di warê îdaman de bûye. 


Saziya Çavdêr a Mafên Mirovan jî, hefteyekê berî niha ragehand ku heya niha aliyê kêm 230 kes di îranê de hatine îdamkirin. 

Serdozgerê giştî ê rejîma îranê derheq bidarvekirinan de ragehandiye, ku ew 20 kesên ku bi gotina wî, seba kiryarên terorîstî hatin bidarvekirin, di sê parêzgehên welat de hatine 
bidarvekirin. Bi vî halî jî hêla gellek raporên dij bi hev derheq hejmara îdaman de belav dibin. 

Faşîzma rû 
li mirinê 


Kerîm Perwîzî 


Ş ovînîzmê, reh û rîşe û derbazbûy- 
iyeke dûr û dirêj di nava kultur 
û wêjeya Farsî de heye. Ji serdema 
ostûre û çîrokên kevn ve bigre, heya 
serdema dîroka kevn û diyar. Di vê 
ostûreyê de berdewam xeyrî Fars wekî 
dêw hatine naskirin. 

Di dîroka nivîskî de jî, Hexamenişî 
xwe bi aqilmend û yên derveyî xwe 
bedfer didin zanîn, û Daryoş Giyoma- 
ta dixe bin piyên xwe de, û ketîbeyê jê 
çê dike. 

Piştre jî di şahnameya Ferdosî de, ew 
şovînîzm û mezinxwazî digihîje kopî- 
tkê û, hemû şahname dibe sivikatî bi 
gel û neteweyên din ên cuda ji Fars. 

Ya ku di serdemên kevn de, û di 
dîroka bixwîn ya mirovahiyê de 
hebûye, reh û rîşeya şovînîzmê di 
nava piraniya neteweyan û bi taybetî 
dagîrkaran de bûye, û taybet bi netew- 
eya Fars nîne. 

Lê di serdema nêzîk de, û bi taybetî 
piştî tawanên Hîtler û Mosolînî, û 
piştî hovîtiyên Rezaxan û Ataturk, 
êdî şovînîzm û mezinxwazî li cem 
hemû neteweyên cîhanê, hêjayî 
şermezarkirinê ye, û bi hemû hêz û 
şiyana xwe ve, tê retkirin, û di nav her 
neteweyekê de, hekî kêmekê jî, girû- 
peke biçûk rûçikeke şovînîstî û faşîstî 
ji xwe nîşan bide, hemû netewe û xelk 
bi hev re dijberiya wê dikin. 

Ya ku cihê heyrîmanê ye, ew e ku di 
nava neteweya Fars de, hêla jî rehên 
şovînîstî bi hêz in,û hêla jî bihêz e, 
ew hizra ku xwe bi sivikatîkirina bi 
neteweyan, û xelkê din, pênase dikin. 
Bîrokeya rizî û kevneperestane, ên 
wisa jî tê de hene, ku dibêje ezê Îranî 
(yanî Fars) ew im ku wekî Tirk û Kurd 
û Ereb û belûç û Lur û Gîlekî û .. .hwd 
paşvemayî nînim!. 

Bi taybetî ku niha dengê nerazîbûnê 
yê xeyrî Farsan di îranê de bilind 
bûye, û neteweyên Kurd û Tirk û 
Belûç û Ereb û Lor û .. .hwd, xebata 
wan pirr bihêztir bûye, û sivikatiya 
şovînîstî rîşedartir, û tundtir dibe. 

Her rojê, û ji kuncekê ve, di ew qasê 
bêhêziya fikrî de, sivikatî bi gel û 
neteweyekê di îranê de dikin, û ew 
yek nîşanderê perîşaniya faşîzmê ye, 


Mistefa Hicrî serdana nawenda “MERI” kir 



H eyeteke PDKI bi serperestiya 
Mistefa Hicrî serdana nawen- 
da “MERI” kir, ku nawendeke 
lêkolînê ye, bo Rojhilata Navîn. 

Roja Şemiyê 30’ê Tîrmehê heyeteke 
PDKÎ bi serperestiya Mistefa Hi- 
crî sekreterê giştî ê PDKÎ serdana 
nawenda “MERI” kir, ku ew nawend 
lêkolînê li ser Rojhilata Navîn dike. 

Di vê serdanê de, heyeta PDKÎ ji 
aliyê heyeteke vê nawendê bi ser- 
perestiya pro. Dilawer Ezîz Ela’edîn 
berpirsê vê nawendê ve bi germî hate 
pêşwazîkirin. 

Herdu heyetan di civîneke du dem- 
jimêrî de, li ser komek behs û mijarên 
têkildar bi herêma Rojhilata Navîn, 
û welatên herêmê, û li ser doza Kurd 
di her yek ji beşên Kurdistanê de, 
guherîna bîr û rayan kirin, û bona 
alîkariya zêdetir li ser çend program û 
şêweya hevahengiyê li hev kirin. 


Middle East 
tesearch Institutc 

Sekreterê giştî ê PDKÎ serdana Partiya Demokrat a Kurdis- 

tanê-Bakur kir 

H eyeteke PDKÎ bi serperestiya 
Mistefa Hicrî sekreterê giştî ê 
PDKÎ serdana Partiya Demokrat a 
Kurdistanê-Bakur kir. 

Roja Şemiyê 30’ê Tîrmehê heyeteke 
PDKÎ bi serperestiya Mistefa Hi- 
crî sekreterê giştî ê PDKÎ, serdana 
sekreter û heyeta birêvebiriya Partiya 
Demokrat a Kurdistanê-Bakur kir. 

Di vê serdanê de, heyeta PDKÎ ji 
aliyê Sertac Bûcak sekreterê giştî ê 
vê partiyê, û heyeta digel wî ve hate 
pêşwazîkirin. 

Di vê hevdîtinê de, Mistefa Hicrî 
pîrozbahiya bidawîhatina serkevti- 
yane ya kongireya Partiya Demokrat 
a Kurdistanê-Bakur, ji sekreterê vê 
partiyê kir. 



Piştre herdu aliyan pirsa Kurd di hemû beşan de, behs li ser kirin, û hevahengî û 
hewcehiya aîkariya zêdetir ya hêzên Kurdistanî di rewşa niha de bi girîng zanîn, û 
li ser berfirehkirina pêwendiyên herdu aliyan pêdagirî kirin. 


ku di bereberê rûxana xwe de, êrîşî ser derdorê dike. 

Helbet hemû Farsek, û hemû neteweya Fars wisa nînin, û em nikarin hemû neteweyekê wekî faşîst bi nav bikin, lê erka li ser 
milên azadîxwazên Fars e, ku berî hemiyan vê faşîzmê şermezar bikin, her wekî çawa ku di Almanyayê de, berî hemûyan, 
Almanî serhildana girûpa nazîstî şermezar dikin. 

PDKÎ û Komeleya Şoreşger ya Zehmetkêşan a Kurdistana îranê li hev civiyan 

v_____ J 


P DKÎ û Komeleya Şoreşger ya Zehmetkêşan a Kurdistana îranê di hevdî- 
tinekê de li bajarê Hewlêrê dawî pirsên têkildar bi alîkariyan gengeşe 
kirin. 


Roja Yekşemî 3l’ê Tîrmehê heyeteke PDKÎ bi serperestiya Mistefa Hicrî 



sekreterê giştî ê PDKÎ, serdana 
Komeleya Şoreşger ya Zehmetkêşan a 
Kurdistana îranê li ofîsa Pêwendiyan 
a li Hewlêrê kir, û ji hêla heyeteke 
Komeleya Şoreşger ya Zehmetkêşan a 
Kurdistana îranê ve hate pêşwazîkirin. 

Di vê civînê de, destpêkê Muhtedî 
tevî bixêrhatinkirina heyeta PDKÎ 
û kêfxweşbûna ji vê serdanê, qala 
hinek xalên girîng di warê alîkari- 
yên di navbera herdu aliyên dost û 
hevalbend de kir. Muhtedî cardin, 
derheq şehîdbûna desteyek ji kadr û 
pêşmergeyên PDKÎ de, digel PDKÎ 
hevderdî kir. 

Piştre Mistefa Hicrî sekreterê giştî 
ê PDKÎ li ser alîkariyên di navbera 


PDKÎ û Komeleya Şoreşger ya 
Zehmetkêşan a Kurdistana îranê û 
bandora van alîkariyan, di navxwe a 
Kurdistanê û li derveyî Kurdistanê, 
û li Herêma Kurdistanê, û alîkariyên 
Kongireya Neteweyên îrana Fed- 
eral û çawaniya beşdarîkirina heyeta 
herdu aliyan li kongireya bê ya vê 
rêkxirawê de axivî, û dîtingeha PDKÎ 
li ser vê beşdarîkirinê, raxiste ber 
hizra hevalên Komeleya Şoreşger ya 
Zehmetkêşan a Kurdistana îranê, û 
daxwaz jê kir ku herdu alî rolên xwe 
di vê kongireyê de bi başî bi cih bînin. 

Di dawiyê de herdu aliyan li ser 
domandina siyaseta bi kiryar di hemû 
biyavan de pêdagirî kirin. 


Sekreterê giştî yê PDKÎ serdana Yekgirtûya Îslamî a Kurdistanê kir 

_____ J 


K urdistanmedia: Mistefa Hicrî, 
sekreterê giştî yê Partiya De- 
mokrat a Kurdistana îranê serdana 
Yekgirtûya Îslamî a Kurdistanê 
kir, û du aliyan di derbarê pirsên 
navçeyê de nerînên xwe li hev 
guhertin. 

Rojayekşemiyê 3l’ê Tîrmeha sala 
2016’an a Rojî, şandeyeke PDKÎ bi 
serpereştiya Mistefa Hicrî sekreterê 
giştî yê wê partiyê serdana “Selahedîn 
Behadîn” emîndarê giştî yê Yekgirtûya 
Îslamî a Kurdistanê û endamên Civata 
cîbicîkar a Yekgirtûyê kir, û ji aliyê 
şandeya wê partiyê ve bi serpereştiya 
Selahedîn Behadîn hate pêşwazîkirin. 

Di vê serdanê de Mistefa Hicrî lidarx- 
istina kongireya Yekgirtûyê û hilbi- 


jartina mamosta Selahedîn Behadîn 
weke emîndarê giştî yê wê partiyê li 
wan pîroz kir, û got ku ew hêvî dikin 
Yekgirtûya Îslamî bikare bi helwestên 
xwe yên netewî û niştîmanî, tevî para- 
stina hevsengiyê di navbera aliyên 
siyasî ên Başûrê Kurdistanê de, ji bo 
derbasbûn ji pirsgirêkên di navbera 
wan de, û lihemberderketina kirîzên 
navçeyê û derbasbûna gelê me ji vê 
rewşa hestyar alîkar be. 

Piştre her du aliyan tevî nirxandina 
rewşa tevgera Kurdî di her yek ji 
beşên Kurdistanê de, û metirsiyên li 
ser gelê Kurd û pêşhatên siyasî, tekezî 
li ser berdewamiya pêwendî û alîkari- 
yan ji bo parastina yekrêzî û xizmet bi 
xelkê Kurdistanê kirin. 



Dayîka şehîdekî riya azadiyê çû ber dilovaniya Xwedê 

___ J 


D ayîka şehîdekî rêya azadiyê di 
temenê 85’saliyê de, li devera 
6, Jawero”yê, çû ber dilovaniya 
Xwedê. 

Li gor nûçeya gehiştî bi malpera 
Kurdistanmedia, Roja Sêşemî 5’ê 
Gelawêja 1395’ an ya Rojî, dayîke 
‘’Nazê Kohî” dayîka şehîd ‘’Beşîr 
Subhanî” bi sedema kalî û navsaliyê, 
li gundê ‘’Gowaz” a ser bi devera 
‘’Jaweru”yê çû ber dilovaniya Xwedê. 

Dayîke Nazê jineke dilsoz û 
nîştîmanperwer û hizbdost bû, û her- 


tim alîkara xebata rewa ya PDKÎ bû. 

Termê dayîke Nazê di nava girseya 
xizm, kes û kar, û xelkê gundê 
Gowazê û gundên vê dewerê de, bi 
axê hate spartin. 

Şehîd ‘’Beşîr Subhanî” kurê Nazê 
kohî, pêşmergê PDKÎ, di roja 23’ê 
Rêbendana sala 1363’an a Rojî, li 
şerekî navxweyî a kurdistanê de, li 
herêma ‘’Wişkelan” a Merîwanê de 
şehîd bû. 

PDKÎ sersaxiya xwe dibêje malbat, 



xizm, û kes û karên dayîke Nazê, û xwe şirîkê xema jidesdana dayîke Nazê di- 
zane, û cihê wê biheşta berîn be. 

Kerîm Perwîzî 


R oja 7’ê Gelawêjê (28’ê Tîrmehê) 
rojeke reş di dîroka destdirêjî û 
tawankariya Wilayeta Feqîh de ye. 
Sala 1375’an (1996), di rojeke wiha 
de, hêzên dijî gelî û dijî mirovî ên 
pasdarên terorîst, 200 km çûne nava 
xaka Kurdistana Başûr de, û bo heya- 
ma 12 demjimêran binke û baregehên 
pêşmergeyên PDKÎ û herwisa mal 
û cihê jiyana jin û zarokên Kurdên 
Rojhilat, ku wan jiyana awareyiyê ji 
bindestiyê pê baştir bûn, dane ber top 
û katyoşayan. 

2 hezar kes hêza bêvijdan û kirêgirtî, 
ji tîpa Ensar û topxaneya Zulfeqar 
û leşkerê Aşûra ya Tewrêzê, û caş û 
kirêgirtî kom kirin, û li ser bilinda- 
hiyên Heybet Sultan, û Simaqolî û 
Kamoskê cihgir kirin, û hêz şandin 
bajarokê Teqteqê, da ku li aliyê piştê 
re êrîş ser pêşmergeyan bikin. 

Ew hêzek bûn ku hatibûn anîn, da ku 
azadiyê bifetisînin, û hatibûn da ku 
çavkaniya xebat û xweragiriyê hişik 
bikin, û jin û zarokan cînosayd bikin. 
Hêza Spaha Pasdaran a terorîst li jêr 
fermandariya Sehrarûdiyê terorîst de 
anîbûn, da ku piştî terorkirina rêberên 
şehîd vê carê xwendingeha azadiyê bi 
yekcarî dabixin. Ew xwendingeha ku 
Qazî û Qasimlo û Şerefkendî avakerê 
wê bûn. 

Spaha Pasdaran ku ji hêla celladê Ce- 
maranê ve hatibû şandin, wisa dizanî 
ku piştî terorkirina Dr. Qasimlo û Dr. 
Şerefkendî niha êdî dibe xwendingeha 
azadiya Kurdistanê kavil bike, û ew 
hêza qirêjxwar û dijî mirovî anîbû ser 
baregehên pêşmerge, û ser malên jin û 
zarokên rûsor û serbilind. 

Niha êdî 20 sal bi ser vê rûpela reş 
ya dîrokê re derbaz dibe, rûpelek 
ku hildana wê, şerm û rûreşiya ji bo 
biker û birêvebirên wê, bi bîr tine. 
Herwisa hildana wê rûpela reş, vê 
yekê bi bîr tîne, ku çi wê demê ku bi 
serşorî vegeriyane nava mozelana ter- 
orîstan, û çi jî niha ku piştî 20 salan, 

xwendingeha azadî ya Rojhilat li ser 
piyan e, û berdewam xortên azadîx- 
waz perwerde dike, nîşaneke heta- 
hetayî ye, ji şikesta dêwê serberedayî, 
û reh û rîşe dakutana mafxwazî û aza- 
dîxwaziyê di nava neteweya serbilind 
ya Kurd de. 

20 salan berî niha Spaha Pasdaran a 
terorîst 2 hezar terorîst ji binkeyên 
terorîstî wergirtin, û birin ser xaniyên 
jin û nzarokên Rojhilata Kurdistanê, 
û 12 demjimêran bê rawestan, top û 
katyoşa bi ser wan de barandin, lê 
xwendingeha azadîxwaziya Rojhilat 
“rasan” a nû ya gel dest pê kiriye, û 
Spaha Pasdaran a terorîst jî di nava 
kûrahiya xaka Kurdistanê de, hêza wê 
ya kirêgirtî guh nadinê, û ew jî neçar 
man e, ku bi dehan kesî ji wan dest- 
biser bikin, ku amade nebûne digel 
pêşmergeyan şer bikin. 


c 


Spaha Pasdaran ku ji 
hêla celladê Cemaranê ve 
hatibû şandin, wisa dizanî 
ku piştî terorkirina Dr. Qa- 
simlo û Dr. Şerefkendî niha 
êdî dibe xwendingeha aza- 
diya Kurdistanê kavil bike, 
û ew hêza qirêjxwar û dijî 
mirovî anîbû ser baregehên 
pêşmerge, û ser malên jin û 
zarokên rûsor û serbilind 



20 sal berî niha hekî Spaha Pas- 
daran a terorîst hêza mêjîşûştî 
hebû, ku amade bûn herin 
buheştê, niha seranên vê Spaha 
Pasdaran a terorîst bi perê sedan 
milyonî nebe, amade nînin kincê 
serşoriyê yê Spaha Pasdaran li 
xwe bikin. Xortên xwending- 
eha azadiyê jî bi bawertir ji 
caran, bi destê vala, û bi îradeya 
qahîm berdibin canê hêza hov 
ya rejîmê, û destanrêsiyên nû 
diafirînin, ku nimêja înê ya Teh- 
ranê jî dixe lerzê. 

7’ê Gelawêjê, dîrokeke reş û pirr 
ji şermezarî ye, bo bivirê rêdînî 
û deskên wê, û “rasan” a gelî 
ya Rojhilata Kurdistanê jî, heya 
birrîna hemû deskên biviran, û 
şikandina dev û limozê bivirê 
rêdînî, wê berdewam bike. 

Rojavayê welat ber bi kuderê ve diçe? 




Elî Munezemî 

B ab û kalên me digotin ku hekî 
derfet û şans hate ber deriyê te 
û te der jê venekir, diçe ber deriyê 
keseke din. Derfet tiştek nine ku her 
roj bê ber deriyê mirov. Lewra hewce 
ye ku mirov derfetan jidest nede, da 
ku bikare bi awayê herî baş mifahê jê 
bistîne. 

Di jiyana neteweyekî de jî, renge bo 
her nifşekî yan çend nifşan yek car 
derfet û şansek zêrîn bê afirandin bona 
vê ku bikare pêbgavan di pêxema 
pêşxistin û perepêdana rewşa xwe 
bide. Bi vê meremê jî, di her civakekî 
de erkê ser milê rêber, partiyên siyasî 
û rêkxistinên çalak ên nava civakê 
de ne ku bikarin derfet û pêşhateyan 
şirove bikin û di dema hewce de 
pêngavên hewce bona mifah sitandina 
jê avêjin. 

Piştî vê ku Sûriye tûşî kirîz û şerekî 
malvêranker a navxweî hat, deshi- 
lata tepeserker ya Be’is a Sûriyê li 
Rojavayê Kurdistanê ber bi lewaziyê 
ve çû û, Kurdan karî ku ji aliyekî ve 
vê walahiyê tijî bikin û heya radeyekî 
çarenivîsa xwe bigire destê xwe û ji 
aliyeke din ve jî, li hemberî “Dêv”a 
teror û girûpên terorîstî ên weke 
DAÎŞ’ê berxwe bide û bi hemaseya 
Kobanê, navê Kurdan li cîhanê belav 
bike û bibe hêzek û sîstemekî mirovî 
ava bike ku bibe bînak li hemû Ro- 
jhilata Navîn, bitaybetî pêgeha jinê di 
vê sîstemê de ku netenê xwedî maf e, 
belkî xwedî deshilata birêveberî jî be. 
Lê serbarê wan hemû guherînkariyên 
erênî, cardin nesaxiya ku di dîroka 
şoreşên Kurd de bandor hebûye, karî 
ku di demekî kêm de hêzên Rojavayê 
Kurdistanê jî tûş bike û derdê hevdu 
qebûlnekirin û zêdexwaziyê bûye 
kiltureke rojane û riftarên digel hevdu 
li Rojava û duberekî û modêla nerast 
ya hizbayetiyê di hinek qonax û cihên 
Kurdistanê de hatine kopî kirin û ali- 
yên Kurdistana rojava biser du aliyên 
PYD û ENKS de parvekirin. Lê bi 
xweşî ve heya niha nakokî negehîştine 
wî astî ku hemû pirên peywendiya 


di navbera xwe de biherifînin. Bi 
destpêşxeriya xêrxwazan û kesatiyên 
netewî, gelek zû hewlên hewce hatin 
dayîn ku bona diyalog û gotûbêjan tev 
alî lihevdu kom bin û hewla çare- 
seriya wan nakokiyan bidin ku tenê bi 
sedema zêdexwazî û berjewendiyên 
hizbî bûn. Serokê Herîma Kurdistanê 
birêz Mesûd Barzanî, PYD û ENKS li 
Dikokê kom kirin û karî rêkevtinana- 
meyekî di navbera wan de vajû bike 
û desteyekî hevbeş bi navê “Desteya 
Bilin” ji her du aliyan pêk bîne, bo 
vê ku Kurd li Rojava tûşî şerê navx- 
weyî nebe û bikare hêza xwe yekgirtî 
bike. Lê di pirektîk de tu yek ji aliyan 
nekarî bi vê rêkevtinê girêdayî bin û 
di bin siya vê de kar bikin. 

Piştî vê mixabin hinek bûyerên ne 
xweş di navbera wan de derketin û 
li Amûdayê PYD hinek ji alîgirên 
ENKS ku nerazîbûn li hemberî PYD 
ji xwe nîşan dan, kirin armanca agirê 
çekên xwe û eva jî bûye sedema 
dilxweşiya dijminên gelê me bi giştî û 
rejîma dagîrker ên Tehran û Demişqê 
bi taybetî. 

PYD heya radeyekî zêde daxwaza 
sîstema Tek Hizbî dike û tu bîr û 
boçûnekî cuda ji xwe qebûl nake. 

Lê hewce ye ku bê gotin di warê 
siyaseta derve de PYD kariye balansa 
di navbera her du eniyên sereke ên 
şerê Sûriyê de biparêze ku Amerîka 
serperestiya eniyek dike û eniya din 
jî Rûsiye. PYD herweha bi vê siyas- 
etê ku girtiye pêşiya xwe li hemberî 
dewleta Beşar Esed de, bûye sedem 
ku bi aliyê kêm ve Kurdistana Rojava 
digel Deshilata beşar Esed danekeve 
nava şer de, û pitir şerê DAÎŞ’ê bike. 
ENKS jî bona vê ku bikare rola xwe 
bilîze, pêşmergeyên xwe li şerê li dijî 
DAÎŞ’ê li Herîma Kurdistanê bikar 
tîne. Ev karê ENKS hekî bi liber- 
çavgirtina berjewendiyên netewî bê 


nirxandin, jikar û xebata PYD kêmtir 
nine. 

Jiber ku serkirdatiya ENKS karîne ji 
aliyekî ve di xebata netewî û para- 
stinma axa Kurdistanê de pişikdar bin, 
û ji aliyekî din ve xwe mijûl bikin da 
ku nekevin nava hizr û ramanê şerê 
birakûjiyê û rikeberiya nebaş digel 
PYD nekin ku di necam de zirarê 
bigihîne gelê me. 

Serbarê vê ku PYD û ENKS rikeberi- 
yên nebaş û ne rast bihevre dikin, lê 
her du alî liser vê baweriyê ne ku şerê 
digel rejîma beşar Esed bidin seki- 
nandin da ku Kurdistan ji vê ku heye 
wêrantir nebe. 

Ji aliyeke din ve ENKS karî di 
civînekî de digel opozisyona Sûriyê 
ku li îstanbûlê hate lidarxistin, lihev 
bike û xala herî girîng di wî rêkewtinî 
de çareseriya pirsa Kurd bû li Rojava 
û qebûlkirin û pesindkirina Kurd û 
mafên Kurdan bû di yasaya bingehîn 
ya Sûriyeya nû de, û herweha ragir- 
tina hemû ev pirojeyên regezperistî 
ên li dijî Kurdan û dana xerameyê bi 
Kurdan û guherîna navê Sûriyê bo 
Komara Sûriyê bû. Lê wûsa dixûye ku 
ev lihevkirin jî negehîşt encamê. 

Hekî em bixwazin liser vê lihevkirinê 
amaje bi hinek sedeman bikin, hewce 
ye ku em bêjin esedema sereke eva 
ye ku li Rojhilata Navîn de û di nava 
neteweyên serdest de ku Kurdistan 
dagîr kirine, kesên xwedî kesatiyên 
demokratîk ku bikarin îtirafê bi mafên 
Kurdan bikin, netenê kêm in, belkî 
her nine. Mînaka herî berçav ya vê jî 
qedera Kurd li Kurdistana başû re ku 
serbarê guncandina mafên Kurdan di 
yasaya bingehîn ya îraqê de, hêj kar- 
bidestên Bexdayî ku liser milê Kurdan 
gehîştina deshilata xwe ya niha,mafên 
Kurdan binpê dikin. 


Jiber rastiyekî weha bû ku rêberiya 
ENKS heyamek berî niha, bersiva 
“Ne” dan daxwaziya serokê îtilafa 
Opozisyona Sûriyê bona şandina 
pêşmergeyên wan bo E’izazê û her- 
weha di Hikûmeta Demkî ya Sûriyê 
de jî pişikdarî nekirin ku ji aliyê îtilafa 
Opozisyona Sûrî ve hatibû avakirin 
û sedema pişkdarî nekirina xwe jî 
vegerandin ser vê ku, îtilafa navbirîji 
girûpên olî nêzîk e ku dijî Kurdan in û 
ji Kurdan hez nakin. 

Ji aliyekî din ve xincî Kurdan rê bi tu 
pêkhate û kêmaniyekî din yê Sûriyê, 
ên weke Turkman û Asûrî û ...hwd 
nehatibû dayîn ku têde pişikdar be. 
Lewra ENKS xwes ku pêşmergeyên 
xwe di eniyeke din de pişikdar bike 
ku ji aliyê PYD hatiye avakirin û bi 
navê Hêzên Sûriyeya Demokratîk 
(HSD) tê naskirin. HSD di despêkê 
de ji 13 aliyan pêk hat ku hemû aliyên 
Kurd, Ereb, Asûrî, Sryanî û Turkman 
li xwe girtin û ji aliyê gelek welatan 
ve jî hatin piştevanîkirin û niha jî 
roleke berçav di şerê li dijî DAÎŞ’ê de 
dilîzin. 

Ev pêngava ENKS û pişikdariya wan 
digel vê hêzê, yek din ji wan pên- 
gavan aqilmendane ên birêveberiya 
ENKS bû ku hêviya çareserî û jihevdu 
nêzîkbûna wan digel PYD zêdetir kir, 
ku tenanet Rûsiyê jî ji rêya Cîgirê 
Wezîrê Derve yê Rûsiyê “Mîxayîl 
Bogdanov” bi nûneratiya ENKS hati- 
bû ragehandin ku Rûsiyê ji nêzîkbûna 
PYD û ENKS kêfxweş e. 

Lewra yekgirtin û jihevdu nêzîkbûna 
aliyên Kurd li her parçeyekî Kurdis- 
tanê daxwazên gelê me misoger dike 
û nakokî jî dibin sedema biçûkkirin 
û jidestdana wan daxwaziyan. Lewra 
em hêvî dikin ku bi sedema hinek ber- 
jewendiyên Kurdtmideh ên hizbî ve, 
wan derfetan jidest gelê xwe nedin. 

Bandora îranê li ser îraqê û nemaze 
Bexdayê ewqasî beloq û berçav e ku 
mirov hest dike divê şêniyên îraqê 
Bexdayê ji îranê vegerînin û wê 
cardin bikin Îraqî! Tiştê ku li Bex- 
dayê diqewime, ne meseleya reform 
û dijatîkirina gendeliyê ye, bi qasî ku 
projeyek e ji bo derxistina Bexdayê 
ji bin serdestiya îranê, bi taybetî piştî 
vekişîna Amerîka ji îraqê, Bexda 
bi awayekî rasterast bi îranê ve hat 
girêdan. 

îran ne tenê di warên ewlekarî, 
leşkerî, çarenûsî û biryarên stratejî 
de destêwerdanê dike, lê herwiha 
destêwerdanê di karûbarên rojane yên 
jiyana xelkê û damezrandin û tijekiri- 
na postên îdarî û diyarkirina kandîdan 
de jî dike. Di gelek dezgeh û saziyên 
dewletê de, mirov hest dike ku ne li 
Bexda, lê li Tehranê ye! 

Encama vê serdestiyê gihîşt qonaxeke 
pir metirsîdar ku piraniya siyasetvan 
û partî û çalakvanên îraqê beriya 
ku xema razîbûna endam û dost û 
alîgirên xwe yên Îraqî bixwin, di hewl 
û pêşbaziya bidestxistina razîbûna 
balyozxane û memûrên îranê de ne. 
Tew dezgehên medyayê û medyakar 
û rewşenbîr jî di nivîs û lêkolîn û ba- 
betên xwe de divê miqate bin ku îranê 
dilgiran nekin. Rewş gihîşt astekê ku 
eger îran ji te ne razî be, cihê jiyana te 
li îraqê namîne! 

Tevî vê serdestî û zeftkirina qada 
siyasî ya îraqê jî, hêj hin kesayetiyên 
siyasî û oldarî û çalakvanên sivîl ên 
îraqê hene ku vê bindestiyê red dikin 
û dixwazin îraq ji îraqiyan re be. Lê 
her carê bi hêsanî kêşe bi cilikeke 
mezhebî dihat nuxumandin û bi be- 
hane û hênceta ku ew ajendaya suni- 
yan li dijî şîeyan e, arasteya têbîniyan 
dihat guhertin. 

Lê tiştê ku niha bi rêberiya Muqteda 
Sedr diqewime, wê meyla erebî 
nîşan dide ku îraqê ji îraqiyan re 
dixwaze. Herçiqasî bereyên siyasî 
yên dûvelangên îranê û siyasetvanên 
girêdayî wê bi eşkereyî çeperan ji 
kesên nerazî distînin û di rojên bê 


Bexdaya paytexta îranê! 


"\ 

de dê plan û karvedana wan beloqtir 
xuya bike, lê ew nikarin bi hêsanî rê 
li ber wê meyl û nerazîbûna niştimanî 
ku her diçe li bajarên din ên başûrê 
îraqê piştevaniyeke zêdetir jê re peyda 
dibe bigrin. 

Li ser asta derveyî jî, diyar e Amerîka 
û Brîtanya piştevaniya vê arasteyê 
dikin û dê helwesta xwe li ser da- 
hatûya nerazîbûnan û rengê çareserki- 
rina kêşe û pirsgirêkan diyar bikin. 

Helbet ev bûyer rasterast bandor û 
kartêkirinê li ser me kurdan dikin. 

Em hîn beşek ji îraqê ne. Herçiqasî 
ne berê û ne di siberojê de jî xêra 
îraqê ji kurdan re nîne, lê ev bûyer ji 
bo hevkêşeyên navxweyî û siberoja 
Kurdistanê jî girîng in. Bi taybetî ku 
heta niha îran neyartiya xwe li hember 
serxwebûna Kurdistanê venaşêre. 
Lewra kurtkirina dest û şaxên îranê li 
îraqê, bandoreke rasterast li ser ajenda 
û stratejiya îranê li seranserê navçeyê 
dike. 

Divê Kurd bi hûrbînîtir li kêşeya 
Bexdayê binerin. Divê em ji ber post 
û îmtiyazên taybet ên çend karak- 
terên Kurd û hebûna berjewendiyên 
bazirganî yên çend bazirganên siyasî, 
tûşî çewtî û helwestên siyasî yên 
çewt nebin. Ne dûr e ew bixwazin me 
bikşînin nav bûyeran an me bixin bin 
fişarê de ji bo hevkêşeya bûyeran bi 
aliyekî din de bibin. 

Divê Kurd bi aramî û bêhnfirehî 
çaverêya pêngavên piştî vê rewşê 
bikin ku ne dûr e di qezenca kurdan 
de be û proseya hilweşandina îraqê 
bileztir bike. Yan jî rewşekê biafirîne 
ku aliyên Îraqî bi xwe îraqê parçe 
bikin û wê bikin sê parçe li jêr nav û 
şêwazeke din a desthilatdariyê. 

Divê Kurd vêga li mala xwe rûnin û 


karakterên xwe ji Bexdayê bikşînin. 
Eger Kurd li hember vê rewşa nû 
yekrêz û hevgirtî bin, dê hem dest- 
keftên xwe yên berê biparêzin û 
destkeftên nû jî bidest bixin. Yekki- 
rina helwest û gotara kurdî jî girêdayî 
rêkxistina mala kurdan e û êdî derfeta 
derengxistina yekîtî û yekrêziyê qet 
nemaye. Da em bikarin xwe li hember 
hemû metirsiyên çaverêkirî bigrin, 
divê em hemû bi hev re bin û helwesta 
me yek be. Da em bikarin sûdê ji her 
derfet û fersendeke girêdayî çarenivî- 
sa miletê me werbigrin, divê hemû 
aliyên kurdî bi hev re bin û yek bin. 

Ev qonax bilez derbas dibe û 
guherînên xurt û lezgîn bi xwe re tîne. 
Berpirsiyariya neteweyî û niştimanî di 
stûyê hemû hêzên siyasî û serkirdên 
vê qonaxa tevgera rizgarîxwaz a gelê 
Kurd de ye. Divê ew nehêlin miletê 
me êş û belayên mezintir bibîne û 
nehêlin fersend û derfetên ku bûyer ji 
kurdan re diafirînin, ji dest herin. 

Divê piştî bûyerên vê dawiyê hemû 
aliyan fêm kiribe ku pêwist e dawî li 
nakokiyên siyasî bê anîn. Hemû çav li 
ser wê yekê ne ku kesek destpêşxeriyê 
bike û projeyekê ji bo yekrêzîkirina 
kurdan û hevgirtina wan berçav bike. 
Lê bûyer bilez in û divê em derfetan 
ji ber bendewariya destpêşxeriyekê ji 
dest nedin. 

Mirov ji ber karên qenc û projeyên 
di xêra milet de şerm nake. Kesê ku 
nakokî û kêşeyan çareser bike, di çavê 
milet de mezintir dibe. Ez hêvîdar 
im siyasetvanên Kurd kîndarî û rik 
û hesûdiya hevdu derbas bikin û di de- 
rneke zû de destpêşxeriyên ku me ji vê 
rewşa aloz derxin, pêşkêş bikin. 


Xwendingehên Fethulla Gulen wê 
bibin beşek ji Wezareta Perwerde 
ya Herêma Kurdistanê 



Hikûmeta Herêma Kurdistanê rage- 
hand ku hemû xwendingeh û za- 
nîngehên ser bi “Fethulla Gulen” wê 
bibin beşek ji wezareta xwendinê ya 
Herêma Kurdistanê. 

Berdevkê Hikumeta Herêma Kurd- 
stanê “Sefîn Dizeyî” Roja Yekşemî 
7’ê Tebaxê ragehand ku, xwedingeh 
û zanîngehên Fethulla Gulen ku li 
Herêma Kurdistanê de dixebitin, bi 
biryarekeHikûmeta Herêma Kurdis- 
tanê, bûne beşek ji Wezareta Perwerde 
ya vê herêmê. 

Dizeyî di vê derheqê de eşkere jî kir 
ku tewahiya karsaz û pêrsonêlên wan 
xwendingeh û zanîngehan wê bikarin 
li ser karên xwe, weke berê berdewam 
bin, lê ji îro pêve gerek di bin fermana 
Wezareta Perwerde ya Herêma Kurd- 
istanê de bin. 

Eva di demekî de ye ku Piştî derbeya 
Leşkirî ya li Turkiyê di roja 15’ê 
Tîrmehê de, Receb Teyîb Erdoxan 
daxwaz ji Herêma Kurdistanê kir ku, 
kontrola hemû xwendingeh û zanînge- 
hên ser bi Fethulla Gulen, bixe bin 
kontrola xwe de. 

Îbrahîm kalîn: 
“Hinek ji Amerîkayî û 
Ewropayî, derbeya têkbirî ret 
dikin”. 



Salih Muslim: “Em li Ro- 


java dewleta netewî-nejadî 
ava nakin”. 



Serey Riyabkov : “Em şerê 

li Helebê de nasekinînin” 



Tramp: “Hêlarî Kilîntonê 
kêrnehatî, gotûbêj kir, li 
ser vê ku 400 milyon Dol- 
arî vegerînin îranê”. 


PDKÎ êrîşa terorîstî ya bajarê Qamîşloyê mehkûm kir 


D eftera Siyasî ya PDKÎ derheq 
bi êrîşa terorîstî ya bajarê 
Qamîşlo, peyama hevxemiyê belav 
kir. 

Eva deqa peyamê ye: 

Peyama hevxemiya Deftera Siyasî ya 
PDKÎ 

Em hatin haydarkirin ku spêdeya 
roja Çarşemî berwarê 27’ê Tîrmeha 
2016’an a Zayînî (06.05.1395’an a 
Rojî), bi sedema du teqînên cuda li 


bajarê Qamîşlo, mixabin bi dehan kes 
ji xûşk û birayên me yên xelkê wî 
bajarî şehîd û birîndar ketin. 

Em serbarê mehkûmkirina vê êrîşa 
terorîstî, sersaxiyê dibêjin malbata 
şehîdên vê bûyerê, û herweha daxwa- 
za şifa ya bilez bo bîrîndarê vê bûyerê 
dikin. 

PDKÎ 

Deftera Siyasî 
27.07.2016’an a Zayînî 
06.05.1395’an a Rojî 

Komîsyona Teşkîlatê ya PDKÎ seba koça dawiyê ya “Xalo Husên Ko- 

ken” daxuyaniyek belav kir 


J 


K omîsyona Teşkîlatê ya PDKÎ 
seba koça dawiyê ya Husên 
Osmanî naskirî bi u Xalo Husên 
Koken” daxuyaniyek belav kir. 

Deqa vê daxuyaniyê weha ye: 

Seba koça dawiyê ya “Xalo Husên 
Koken” 

Mixabin roja Sêşemiyê 26’ê 
Tîrmehê “Xalo Husên Koken” di 
nexweşxaneya bajarê Pawe de çû ser 
dilovaniya xwe. 

“Xalo Husên Koken” li gundê “Di- 
role” ya nêzîk bajarê Pawe ji dayîk 
bûye. Wî di nava dilê çiyayekî nêzîk 
bajarokê “Bayingan” a ser bi bajarê 
Pawe de xaniyek ji xwe re ava kir, ku 
ji çend odeyan û serşokekê pêk hatibû, 
û heya gora xwe jî di nava dilê vî çi- 
yayî de çê kiribû, û her ew yek jî bibû 
sedema vê ku navê wî danên Ferhadê 
duyem. 

“Xalo Husên Koken” di dawiya Payî- 
za sala borî de ji razekê re kete xwar, 
û piştî vê ketinê, kete nav cî de, û piştî 


jiyê 85 saliyê xatirtê xwe ji nîştimana 
xwe xwast. 

Hêjayî basê ye ku “Xalo Husên 
Koken” cuda ji hunera xwe kesekî 
şoreşger û mirovekî xebatkar bû. Hey- 
amekê li Başûra Kurdistanê beşdarî 
şoreşa îlonê (Eylûlê) bibû. Heyamekê 
jî mil bi milê pêşmergeyên PDKÎ di 
çend cewleyên leşkerî de beşdar bûye. 
Piştî vê ku gundê Dirole hate girtin, 
wî digel malbata xwe rû kirin gundê 
Banewrê û di wir de, dest bi hikolîna 
çiya kir. 

Dem û dezgehên rejîmê, ji riyên cur bi 
cur ve hewl dank u wî çiyayî û keda 
destê “Xalo Husên Koken” bixin nava 
şûnwarên dîrokî de, lê “Xalo Husên 
Koken” serî netewand û bi wan rage- 
hand ku ew çiya milkê Kurd e, û wî 
odeyek jî di nav de ji rêberê PDKÎ re 
çê kiriye. Ew helwesta şoreşgerane û 
xebatkarane ya “Xalo Husên Koken” 
bibû cihê hêvî û dilgermiyê ji ciwanan 
û têkoşerên herêmê re. 

Em li ser navê Komîsyona Teşkîlatê 
ya PDKÎ sersaxiyê dibêjne kes û karê 


xwedê jê razî, û xelkê navçeyê, û tev 
welatparêzên Kurdistanê. Guman 
tê de nîne, ku koça dawiyê ya Xalo 
Husên xisareke mezin bû ji bo civaka 
Kurdistanê, û xemeke giran li ser dilê 
ciwanên xwedîhest û welatparêz ên 
Kurdistanê danî. 

Em hêvî dikin ku kar û kiryar û exlaqê 
şoreşgerane yê Xalo Husên bibe 
mînak û rêbaz ji bo ciwanan û xelkê 
şoreşger ê Kurdistanê. Yad û bîra wî 
bi xêr be, û riha wî şad be. 

PDKÎ 

Komîsyona Teşkîlat 
27.07.2016 
06.05.1395 



Kompaniya Telegramê sêrvêrên xwe dibe îranê 


P iştî derbazbûna çend mehan bi 
ser behs û gengeşeya di navbera 
berpirsên kompaniya Telegramê, 
û berpirsyarên rejîma îranê de, 
vê kompaniyayê amadeyiya xwe 
bona veguhastina sêrvêran bo îranê 
eşkere kiriye. 

Li gora raporên belavkirî, Wezîrê 
“Pêwendiyan” a rejîma îranê bas ji vê 
kiriye, ku torên civakî dibin îranê. 
Mehmûd Wa’izî Wezîrê Pêwendiyan 
derheq bi veguhastina tora civakî ya 


telegramê, bo îranê got ku ew pirs di 
şêvra torên civakî de, ketiye ber basê. 
Sala borî jî, Mehmûd Wa’izî Wezîrê 
Pêwendiyan a rejîmê di gotûbêja bi 
“Xanêyê Milet” re ragehandibû ku: 
“Me digel hejmarek ji berpirsyarên 
Kompaniyaya Telegramê li hev kiriye, 
ku wan kanalên li dijî îranê dabixin”. 
Di hember de jî berpirsyarên Tele- 
gramê ragehandibûn ku Wezareta 
Pêwendiyan a îranê her kanalekê hez 
bike, emê dabixin. Wa’izî herwisa 


pêdagirî kiriye li ser vê ku em di 
hemberî hemû torên civakî de, me yek 
helwest heye, û me siyaseta nakok bi 
hev re tuneye. Rojnameya Şehrwend 
jî bas ji vê kiriye ku bikarberên 
Telegramê, bo şandina şandina hinek 
ji peyaman, ku “Wisa dixûye, peyv 
yan komek peyvên hêjayî filtering” tê 
de hene, digel astengan berbirû bin, û 
nekarin peyamên xwe bişînin, yan jî 
di girûpan d ebibin hevbeş. 

























8 


05 - 08-2016 


Jin û Berxwedan 


Agirî 


C 


Li Şingalê çi bû? 


J 


R oja 3ê Tebaxa 2014ê, ji bo 
Kurdên Êzidî yên li herêma 
Şingalê, jiyan ji nişkê ve serûbin 
bû. Êrîşa çekdarên DAIŞê rê ji 
karesatek mezin re vekir. Bi he- 
zaran kes derbeder bûn, sedan kes 
hatin kuştin, bi hezaran jî hatin re- 
vandin û ew kirin kole di bazaran 
de firohtin. 

2 sal li ser karesata Şingalê re 
derbasbûn. Di 20ê Kanûna 2014ê 
de beşekê navçeyê û di 12ê Mijdara 
2015ê de jî navenda Şingalê hatin 
rizgarkirin. Lê hê jî Şingal wêran e û 
nehatiye avakirin. 

Rêveberiya Herêma Kurdistanê 
behsa parêzgehkirina Şingalê dike. 
Qaymiqamê Şingalê Mehma Xe- 
lîl jî dibêje, ji bo ji nûve avakirina 
navçeyê 10 milyar dolar pêwîste. 


Heta niha tenê 3 berpirs ji ber bêx- 
emiya ewlekariyê hatine cezakirin ku 
ew jî li ser fermana Serokê Herêma 
Kurdistanê Mesûd Barzanî, hatine 
binçavkirin. 

Amarên giştî yên karesatê jî wiha ne: 
430 hezar kes koçber bûn 


' J 

- 140 hezar kes reviyan Çiyayê 
Şingalê 

- 290 hezar kes li bajarên din ên 
Başûrê Kurdistanê bicîh bûn 

- 6 hezar kes hê jî wenda ne. Ji van 
3 hezar 455 jin û 2 hezar 800 kes jî 
zilam in. 

- 65 hezar kes bûne penaber 

- Hezar û 800 kes hatine kuştin 

- 400 kes tenê li gundî Koço hatine 
gulebarankirin 

- Li 25 cihên cûda komkujî hate kirin 

- 21 gorên bi komî hatine dîtin 

- 2 hezar 745 zarok bê dayik û bav 
man 

- 600 zarok û pîr û kalan di rêya 
Çiyayê Şingalê de jiyana xwe jidest 
dan ledestdan 

- Heta niha 2 hezar û 640 kes hatine 
rizgarkirin. Yên hatine rizgarkirin 
953 jin û keçên ciwan, 328 zilam, 
hezar û 441 kur û 684 keç in 

- Hezar û 400 zarokên Şingalî di 
destê DAIŞê de weke leşker tên 
perwerdekirin 

Heta niha 208 Kurdên Êzidî di j 



rêya penaberiyê de li Derya Ege xeniqîn û 460 kes jî wenda ne 

- 400 kes li welaten cûda di girtîgehan de ne 

- ji sedî 80ê navenda Şingalê hilweşiya 

- 14 peristgeh û cihên pîroz hatine xirakirin 

- 44 mezargehên pîroz hatin teqandin 

- Kargeha Çîmento ya Şingalê hate wêrankirin 

- 2000 bîrên avê hatine jinavbirin 

- Bi hezaran donim erdê çandinê hate têkbirin 

- 3 kilîseyên Mesihiyan hatin hilweşandin 

- Heta niha jî ji sedî 20ê axa Şingalê di destê DAIŞê de ye. Gundên Gir Uzêr, 
Koço, Hatemiyê, Sîba Şêx Xidir û 15 gundên din hê jî nehatine rizgarkirin. 

Rûdaw 

v_ J 


C 


Roja 3’ê Tebaxê, salvegera dagîrkirina Şingalê ye 


J 


R oja 3’ê Tebaxê yek ji wan 

rojên herî reş ên dîroka Kurd 
û Kurdisatnê ye. 

Di 3’ê Tebaxa sala 2014’an de, 
DAÎŞ’ê êrîşî ser Şingalê kir, û ew der 
dagîr kir, û bi hezaran kes ji Êzidi- 
yan, bi taybetî jin û zarokên wan, bi 
awayên herî hovane kuştin, yan jî bi 
dîl girtin. 

Bi sedan kesî ji wan, bi taybetî zaro- 
kan, li ber germa havînê û nebûna av 
û xwarinê jiyana xwe ji dest dan, ku 
gellek ji wan zarokên sava bûn, ku li 
himbêza dayîkên xwe de jiyana xwe 
ji dest dan. 

Mixabin DAÎŞ’ê gellek ji keç û 


jinên Êzidî jî bi dîl girtin, ku niha jî 
hejmarek zaf ji wan, di destên DAÎŞ’ê 
de ne, û rojane rastî îşkencê û dest- 
dirêjiyê û firotinê di bazarên Mûsil û 
Reqayê de tên. 

Herçend ku niha Şingal ji aliyê hêza 
pêşmergê Herêma Kurdistanê û he- 
valbendên wê ve hatiye rizgarkirin, û 
DAÎŞ nikare wekî caran xwe 

li hemberî hêza pêşmerge de ragire, 
lê dîsan jî gellekji Êzidiyan di destên 
DAÎŞ’ê de ne, û malbatên wan rojane 
di xem û kovana wan zaokên xwe de, 
êş û azarê dikêşin, û hêvî dikin ku bi 
hêz û qaveta pêşmerge, DAÎŞ li îraq 
û Sûriyê bi yekcarî têk here, û ew bi 
dîtina zarokên xwe şad bin. 

Agirî 


Civakî 


Deftera Siyasî ya PDKÎ îdamkirina girtiyên kurd ên girtîgeha Recayî ya bajarê Kerecê meh- 

kîm dike 


D i daxuyaniyeke çapemeniyê de 
bo raya giştî, Deftera Siyasî 
ya Partiya Demokrat a Kurdistana 
îranê, lidarvekirina girtiyên siyasî 
yên kurd li girtîgeha Recayî ya 
bajarê Kerecê şermezar kir. 

Deqa daxuyaniya PDKÎ bi vî awayî 
ye : 

Li gor nûçeyên ku di ragihandinên 
giştî yên Komara Îslamî ya îranê de 
hatine belavkirin, roja sêşem 12ê 
Gelwêja 1395 (02.08.2016), rejîma 
Komara Îslamî ya îranê, hejmarek ji 
girtiyên kurd li girtîgeha Recayî Şar a 
bajarê Kerecê îdam kirine. 

Herçiqas di daxuyaniya Dadwer- 
iya parêzgeha Kurdistanê de ku 
li televîzyona wê parêzgehê hate 
belavkirin, behsa hejmara wan kesan 
nehatiye kirin ku hatine darvekirin, lê 
zêdeyî 10 kesan xuya dike. 

Komara Îslamî ya îranê her ji dest- 
pêka hatine ser desthilatê, dest bi 
îdamkirina azadîxwazan, keç û xortên 
kurd, cudabîr, bawermendên ol û 
ayînên din kir û bi giştî binpêkirina 
mafê mirovan bi awayekî sîstematîk û 


berfireh rêve biriye û bona lidarveki- 
rina her yek ji wan jî tometên cor be 
cor ên dûr ji rastiyê dixe stûyê wan, lê 
ev pêvajo vê dawiyê ber bi zêdebûnê 
çûye. 

Ew yek jî di rewşekê de ye ku dax- 
waza malbatên kesên îdamkirî bo 
hevdîtina dawî, daxwaza parêzerên 
wan bo peydeçûnkirin bi hikmên wan 
û herwiha name û daxwaza mamo- 
stayên olî yên sunnî bo Xamineyî û 
çend dezgehên din ên hikûmetî hemû 
bê bersiv mane. 

îdamkirina vê koma xortên neteweya 
kurd li roja sêşem 2.8.2016an, di de- 
mekê de birêve çû ku tevgera kurd dOi 
Kurdistana Rojhilat ber bi geşekirin û 
pêşdeçûnê de ye û nerazîbûn ji rejîm 
û dezgehên wê yên serkutker pirr zêde 
û berbiçav e, rêjîm bawer e ku bi vî 
awayî dikaribe xelkê çavtirsên bike 
û pêşiya beşdarîkirina wan li xebatê 
bigre. 

Partiya Demokrat a Kurdistana îranê 
ligel ku îdamkirina vê koma xortên 
kurd bi her hêcet û tometeke bi wan 



lêdayî mehkûm dike, daxwaz ji rêxistinên parêzerên mafê mirovan û saziyên 
navneteweyî dike ku bi hemû rêyên mumkin hewlan bidin ku pêşiya birêveçûna 
cezayê darvekirinê ji aliyê Komara Îslamî ya îranê ve bigirin û li hemberî bê 
edaletiyên dezgehên dadweriya rejîmê û derkirina birayrên ne rewa yê wan ner- 
azîbûnê nîşan bidin. 


Partiya Demokrat a Kurdistana îranê 
Deftera Siyasî 
13ê Gelawêja 1395an a Rojî 
3ê tebaxa 2016an a Zayînî 


Di îranê de îdam berdewam e 


Cardin şaşiyeke pizişkî jiyana kesekî jê 

stand 


Z arokekî temen 10 salî xelkê 
bajarê Sinê bi lêdana derziya 
şaş jiyana xwe ji dest da. 

Li gora nûçeya gihîştî bi Ajansa Kurd- 
pa, roja Şemiyê 9’ê Gelawêjê zarokekî 
temen 10 salî bi navê “Persam Ezîzî” 
xelkê bajarê Sinê, bi lêdana derziyê 
jiyana xwe ji dest da. 

Ew zarokê 10 salî li nexweşxaneya 
Bê’setê li bajarê Sinê , li ser bgiryara 
pizişkê vê nexweşxanê, paş lêdana 
derziya dîgzamêtazonê, bêhiş dibe, û 
roja Şemiyê di beşa “ISU” de tê ragir- 
tin, lê jiyana xwe ji dest dide. 

Hêjayî basê ye ku hêşta jî sedema 
canjidestdayîna vî zarokî bi sede- 
ma “xemsariya pizişkî” nehatiye 
piştrastkirin. 

Di vê derheqê de, zankoya zanistên 
pizişkî ya parêzgeha Sine, derheq bi 
mirina cihê gumanê ya vî zarokî, dax- 
uyaniyeke 6 xalî belav kiriye. 

Di xala duyem ya vê daxuyaniyê de 
hatiye: Malbata vî zarokî, berî anîna 
kurê xwe bo nexweşxanê, şûşeyek 


m ' 



dermanê giyayî ê xwezayî danê, û 
sedema bêhişbûna vî zarokî jî ew e. 

Xwedîhizr, li ser vê baweriyê ne ku 
nebûna kadrê şareza û pispor ê pizişkî 
û dermanî û karê bê qas ê pizişkan 
û zêdebûna hejmara nexweşan, ji 
sedemên zêdebûna şaşiyên pizişkî ne. 

Li gora yasayê, hekî xemsariya duk- 
turan bibe sedema zirara canî bo kesê 
nexweş, dibe diyeya wê bide. 


L i dirêjiya pêvajoya îdaman 
di îranê de,niha di girtîgeha 
mezin a Tehranê de, 52 girtî ên jêr 
temenê 32 salî, çavnihêrê cîbicîki- 
rina hukmê îdama xwe dikin. 

Pêka raporta gehiştî bi Ajansa Nûçegi- 
haniya Kurdpayê, di zîndana mezin a 
Tehranê bi navê ”’fişafuye” aliyê kêm 
52 ciwanê jêr temen 32 salî çavnihêrê 
cîbicîkirina hukma îdama xwe dikin. 

Pêka wê raportê, li tîpa 1 a wê zîndanê 
32 girtî û li tîpa 2, a wê zîndanê 20 
girtî yên dinê, hukmê îdama wan 
hatiye pişrastkirin, ku li ser hev dike 
52 kes. 

Bi gotina 6 ’Nawî pîlay 4 ’ komîsêrekî 
payebilind a mafê mirovan li saziya 
Neteweyên Yekbûyî (NY) de,dibije: 
“Di sala 2013’ an de, aliyê kêm di 
îranê de 500 kes hatine îdamkirin, 
û niha 160 kesên dinê ku li temenê 
zarokî de tûşî tawanê bûne, li zîn- 
danên Komara Îslamî de, li benda 
hukma îdamê ne. 

Demek berî niha di nûtirîn raporta 
Saziya Lêborîna Navneteweyî de hate 
belavkirin, îran di sala derbazbûyî de, 
wate 2015’ an,997 kes îdam kirine, û 


li çav salên derbazbûyî 743 kes zêde 
bûne. 

Wê saziyê herwisa îran bi yek ji wan 
welatên dijî mafên mirovan, û xwedî 
hejmarekî zêde ya îdaman di cîhanê 
de da nasandin. 

Çandî 


Agirî 


“Yalsarat”ê 


Di merasîmekê de peykerê helbestvanê 


şer û kêşe xiste 
navbera ber- 


pirsyarên dewletî û 


v 


qezayî 


J 


B erdevkê Wezareta Çandê bi 
tundî dezgeha Dadweriyê 
rexne kir, ku cardin îzna be- 
lavkirinê daye heftenameya 
“Yalsarat”ê. 


Il-" -32 

navdarê Kurd Nalî li parkekê hat danîn 

___ J 



Roja pênşemî 4’ê Tebaxê di merasîmekê de li Parka Nalî ya bajarê Silê- 
maniyê peykerê helbestvanê navdarê Kurd, Nalî hat danîn û pêşangehek 
şêwekariyê (tabloyan) taybet bi kesatiyên Kurd jî hat vekirin. Komelgeha 
Perwerdeyiya Margaret ev merasîm rêkxistibû. 


Tirkên Azerî li dijî rojnameya “Terhê 


No” dîsan nerazîbûna xwe nîşan dan 


Husên Nûşabadî Berdevkê Weza- 
reta Çandê ragehand ku vê hefte- 
nameyê mafê dest bi karbûnê nîne, 
lê berpirsyarên vê heftenameyê 
serdana berpirsyarên Dadweriyê 
kirine, û ji wan hukmê belavkirina 
belavoka xwe wergirtine, ku ew 
yek ji aliyê me ve nahê qebûlkirin. 

Navbirî got ku pirsa heftenameya 
Yalsarat, kêşeyeke hiqûqî ye, û 
zêde kir: “Yek ji kêşeyên me, ew 
e ku, tu hevahengiyek di navbera 
heyeta çavdêriya bi ser çapemeni- 
yan û dezgeha Dadweriyê de tune 
ye. 

Heftenameya Yalsarat ser bi “En- 
sarê Hizbullah”ê ye, ku mijarek 
li jêr navê “Deyûs kî ye?” belav 
kir, ku bûye sedema nerazîbûna 
xelkê Iranê û li serveyî hemûyan 
civaka hunermend û sînemakaran, 
û nerazîbûna xelkê li hember wan 
sivîkatî û bêrêziyan, bû sedem ku 
“Heyeta Çavedêrî bi ser Çape- 
meniyan” de, biryara daxistina wê 
belavokê bide. 

şermezar kirin. 


T irkên Azerî vê carê li ba- 
jarên Zencan, Erdebîl, Xoy, 
Eher, Mişkîn şehr, Meraxe, û 
Tehranê jî daketin qadan, û 
meşa nerazîbûnê bi rê ve birin. 

Meşvanan rojnameya “Terhê No” 
bi tundî rexne kirin, û daxwaza 
bidawîhatina sivikatiyan bi wan, û 
bi fermînasîna zimanê Tirkî kirin. 

Li gora nûçegihaniyan di gellek 
bajarên Tirkakincî û di hinek ji 
herêmên Qeşqayiyan li parêzgeha 
Fars de, kesên nerazî hatin girtin, 
û gellek kes jî li ber çavên xelkê, 
kut û lêdan ji destên hêza Întizamî 
xwarin. Her di vê derheqê de, 
nûçegihaniya “HRANA” rage- 
hand, ku 24 kes ji xwenîşanderan 
hatine girtin. 

Ji aliyekî din ve nûnerên Azerî ên 
Meclisa Şêvra Îslamî ya îranê jî, bi 
weşandina daxuyaniyeke nivîskî, 
bi tundî sivikatiyan bi Tirkên Azerî 


Hinek ji çavkaniyan ragehandin 
ku aliyê kêm 20 kes di van meşên 
nerazîbûnê de hatin destbiserkirin. 

Herçend ku heyeta çavdêriya bi ser 
çapemeniyan de, bi nivîsîn hişdarî 
dane berpirsyarên hikûmetî, lê 
Tirkên Azerî vê hişdariyê bi 
kêm dizanin, û daxwaza daxis- 
tina vê rojnameyê dikin, lewra tê 
çaverêkirin ku bi sedema lênepirsî- 
na cidî ji vê pirsê, meşên Tirkên 
Azer di gellek bajarên din de jî, 
berdewam bikin. 

Rojnameya “Terhê No” di hejmara 
xwe ya dawiyê de ku roja 30’ê 
Pûşperê belav bû, di beşa “heftx- 
anê Rostem” de bas ji şahnameya 
Fêrdosî kiribû, ku tê de sivikatî 
bi jinan û bi neteweya Tirk hatibû 
kirin. 



Eva cara çendê ye ku di van deh salên dawiyê de, Tirkên Azerî li dijî 
bêhurmetîkirina bi wan di rojnameyan û di kanalên televîzyonî de, dest bi 
meşên nerazîbûnê dikin. 

Heyamekê berî niha kanala 3, ya rejîma îranê di programeke zarokan 
de, gellek sivikatî û bêhurmetî bi Tirkên Azerî kir, û di encamê de xelkê 
nerazî li dijî vê programê daketin qadan, û berpirsyarên Saziya Deng û 
Reng a rejîmê neçar kirin ku daxwaza lêborînê ji wan bike, û di dawiyê de 
jî berpirsê vê saziyê ji kar hate dûrxistin. 


Gotinên 

Navdamn 

v J 



Kesên mêrxas dikarin li her welatî ji 
xwe re starekê peyda bikin. 

Ovidius 

An em ê hemû bi hev re bêne bi- 
dardekirin, an jî em ê wan yek bi yek 
bi dar de bikin. 

Frankiin 

Ji deyndayinê zehmettir tiştek heye, 
ew jî deynkirin e. 

Braccio 

Deyn feqîriya herî xerab e. 

M. G. Lichtwer 

Ne bi deyn bide ne jî deynan bike, an 
na tu ê hem perê xwe hem jî hevalê 
xwe winda bikî. 

Shakespeare 

Deyn deryayeke bêbinî ye. 

Carlyle 

Rojek îro bi du rojên sibe ye. 

Frankiin 

Burokrasî, koviya demokrasiyê ye. 

H. Glasow 

Mezin, ji ber ku me ew hilgirtine 
mezin in; ger em wan ji ser piştên 
xwe bavêjin, ew ê li erdê bi 
çarpiyan herin. 

Montandre 

Unîteya b. 


■ 


Xwarin û Vexwarinên Me 



Beşa 2. Dema mvisine 


ft | i |_ • n * n | ■ A t 

Valahiyen jerin bi bejeyen 
dixwim” û “vedixwim”ê dagirin 


r. 

L. 


Ez nan.. 

Tu şlr. 

Ew avê. 

Em zebeş. 

Hûn çayê. 

Ew mehîrê. 


Ez xweşavê. 

Tu penîr. 

Ew dew. 

Em hingiv. 

Hûn avmêweyê 
Ew mast. 





1. Agir û dû/ dûkêl 

- Hilindir milindir, kur/law ji 
babê bilindtir. 

2. Def 

- Ez çûme serê banekî, min lêx- 
ist gopalekî, deng 

çû welatekî/newalekî. 

3. Dewil/Dolik 

- Şerbikê pîrê, çû binê bîrê. 

4. Mîrkut 

- Tep tep dike, şeq şeq dike, 
genim bê sitar dike. 

5. Sûta kewa 

-10 dar û 2 ben, êxsîr tê da 
bûye reben. 

6. Sêvbinerd 

- Ji ser ve şkêr e, ji binve zêr e. 

7. Radyo 

- Sindoqa tijî têl, deng dide pêl 
bi pêl. 

8. Xwê 

- Pîremêrê pişt keliştî, der- 
manê hemî tiştî. 

9. Lepik 

- Destekî çermîn e, bi demar e, 
bê xwîn e. 

10. Nivîn 

- Tiştek e min heye, bi şevê 
bûke, bi rojê pepûk e. 

11. Xew 

- Ji şekirê şirîntire, ji asinî 
girantir e. 

- Tişteke ji risasî girantire u ji 
hengivînî şrîn tir. 

12. Berfe mêr 

- Mêr e ji baranê dibizde, ji 
germê bi xwe de dimîze. 

Xwendevanên hêja! 
Hûn dikarin bersiva 
tiştonekan bi riya E-Maila 
Agiri2003@gmal.com ji 
. me re bişînin 

♦ Rojnameya “Agirî” di van malperên jêrên de bixwînin: 

♦ www.Kurdistanmedia.com 

♦ www.Agirimedia.org 

♦ rojnamaagiri@gmail.com 

♦ www.facebook.com/Agirikirmanji 

Civata Destnîşankirina Berjewndiyên Rejîmê jî ji egera hiloşiyana Komara Islamî 

ditirse 


P iştî daxuyaniyên tijî tirs û kîn 
ên fermandarên Spaha Pasda- 
ran û perîşebûna koşka zordariyê 
a Tehranê, hin berpirsên din yên 
rejîmê jî helwest girtin. 

Piştî hevdîna di navbera Mehmûd 
Ebas û Meryem Recewî de li Parîsê, 
Pasdar Muhsin Rizayî, serokê Ci- 
vata Destnîşankirina Berjewndiyên 
Rejîmê, tevî bêrêzî li hemberî serokê 
rêxistinên Fethê, gotiye hin hewl ji bo 
jinavbirina rejîmê hene û dibêje ku 
emê bi xurtî bersiva wan kesan bidin 
eger bixwazin destdirêjiyê bikin ser 
axa me. 


Navbirî, peyva “Xayîn û Bêmifah” ji bo Mehmûd Ebas 
bikar tîne û dibêje ew, more û leyîza destê Amerîkayê 
ye. Herwisa “Husên Şêxulîslam” şêwirmendê Mi- 
hemdcewad Zerîf di gotûbêjekê de bi nûçegihaniya 
“Mîzan” re got ku Ebas sîxurê CIA û yek ji bazneyên 
pêwendiya di navbera Îsraîl û dijberên şoreşê de ye. 

Ev daxiyanî di demekê de ne ku piştî bûyerên çend 
mehên derbasbûyî yên li Kurdistanê û tevgerên hêzên 
Pêşmerge û afirandina hemaseyên Qereseqel û Ko- 
salanê, rejîma dagirker a Tehranê, hêzeke mezin a xwe 
şandiye Kurdistanê û navçeyên sînorî. 

Li gora ku pisporên karûbarên îranê dibêjin, ev nîşan 
dide ku serkirdeyên Komara Îslsmî ji hêzên azadîxwaz 
ditirsin. 



Meryem Recewî 


Mehmûd Ebas 


Tirkiyê: Gulen bi dana pere, raporan li dijî Tir- 

kiyê dide weşandin 


v 




Derbeya leşkirî li Tirkiyê 100 
milyard Dolar zirar li pey xwe 


P iştî vê ku nûnerekî meclisa Brîtanyayê li ser binpêkirina mafên mirovan di Tirkiyê de, 
raporek belav kir, Tirkiyê di hember de dijkiryar ji xwe nîşan da. 

Li gora nûçegihaniyan, Tirkiyê ragehand ku “îdward Gamiyêr” nûnerê meclisa Brîtanyayê di 
hemberî nivîsandina rapora li dijî Tirkiyê de, nêzî 455 hezar Lîreyê Tirkî ji Saziya Fethullah Gulen 
wergirtiye, û ew pere jî endamên vê saziyê di navxwe ya Tirkiyê de ji wan re şandine. 


Rojnameya Timez jî di vê derheqê de nivîsand, ku yek ji endamên meclisa “E’yan”, di amadekirina 



W ezîrê Bazirganiyê ya Turkiyê ragehand ku, derbeya 
leşkirî ya Turkiyê ku hate pûçkirin, 100 milyar Dolar 
zirar gihandiye Turkiyê. 

Bulint Tifengçî di vê derheqê de ji rojnameya “Huriyef’ê re 
eşkere kir ku, xincî 100 Milyard Dolar zirarên madî ku hatine 
texmînkirin, gelek zirarên mezin ên curbicur jî gihîştine awahî û 
çak û teqemenî û alavên leşkirî ênartêşa Turkiyê. 

Tifengçî di hevpeyvîna xwe de ya bi Huriyetê re ku roja Sêşemî 
berwarê 3’ê tebaxê encam daye ragehandiye ku, tê texmînkirin 
ku zirarên ku gehîştine Turkiyê, gellek ji vê zêdetir be ku xûya 
dike. 

Bulint di hevpeyvîna xwe de îtirafê dike ku derbeya leşkirî 
derbeyek mezin ji kerta torîzmê li Turkiyê xist, jiber ku derbeyê 
rûçika welatek cîhana sêhemî li Turkiyê nîşan da. 

Şareza jî liser vê baweriyê ne ku, nedihat texmînkirin ku 
derbeya leşkirî ya 15’ê Tîrmehê zirarek weha mezin ji aboriya 
Turkiyê bixe û bibe sedem ku, Turkiye 1 liser 3 ya çalakiyên 
xwe yên torîstî jidest bide. 

Bulint Tifengçî di dawiyê de dibêje ku, em pêşeroja Turkiyê 
qenc dibînin û aboriya Turkiyê jî vê giraniya vê derbeyê Te- 
hemul bike û kerta torîzmê jî, wê roj bi roj ber bi bêtirbûnê ve 
here. 


vê raporê de alîkariya îdward Gamiyêr kiriye. 

Piştî vê ku derbeya leşkerî li Tirkiyê de serkevtin bi dest nexist, rayedarên Tirkiyê bona paksazîki- 
rina derbekaran û alîkarên wan, bi awayekî dest bi derxistina wan ji dem û dezgehên îdarî û leşkerî 
de kirine, ku berdewam saziyên mafên mirovan hişdariyê didin Tirkiyê, ku nabe ew mafên mirovan 
di vê derheqê de binpê bikin, û tundûtîjiyê bi kar bînin. 

Lê serkomarê Tirkiyê, ji vê hişdarîdana van saziyan dilgiran e, û wan bi piştevanê derbekaran nav 
dibe. Retkirina vê raporê jî di demekê de ye, ku roja borî cihgirê serokwezîrê Tirkiyê “Nûman 
Kurtulmûş” ragehand: “Nabe kesên ku alîgirê Gulen nebûne, bêne cezakirin, lê di vê navberê de, 
şaşiyên me hebûne”. 
































